《落帽山》
宋代·华镇

落帽山头雨脚长，消愁还是感河阳。劳歌不解凄凉意，小饮难投酩酊乡。

共恨今秋辜綵菊，相期来岁沃霞觞。须知四美人间少，一笑千金未易偿。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。